text: Омбудсманът Диана Ковачева против предложения скок на водата тук - Вестник "Старият Мост" - Новините от Свиленград, Любимец и региона
  Предишна Плащаме 80 на сто от глобата, ако го направим в срока на обжалване
  Следваща За Свиленград като "смарт сити" говориха с кмета деца от отбора ни по роботика
  Диана Ковачева припомни, че качеството на доставяната вода в региона е крайно незадоволително. "В гр. Хасково три години водата не беше годна за питейно-битова употреба, поради завишени нива на алфа активност. Предоставяната вода в Свиленград и в Симеоновград е със завишено съдържание на манган", изтъкна омбудсманът.
  От доклад на регулатора става ясно, че е предвидено значително увеличение на цената на услугата "доставяне вода на потребителите".
  За битовите клиенти, които до момента заплащат цена за тази услуга от системата "Гравитачно", предложеното увеличение е около 343 % (от 0,54 лв. на 2,390 лв. без ДДС). Комплексната цена на ВиК услугата за тях нараства с около 170 % (от 1,08 лв. на 2,921 лв. без ДДС). За потребителите в региона, които до момента заплащат цена на водоснабдителната услуга от водоснабдителна система "Помпена", увеличението е около 22 % (от 1,96 лв. на 2,390 лв. без ДДС). Комплексната цена на ВиК услугата за тях нараства с около 17 % (от 2,50 лв. на 2,921 лв. без ДДС).
  Буди тревога и фактът, че в бизнес плана на "ВиК" – Хасково, е заложено, че през 2021 г. дружеството няма да постигне няколко от определените от регулатора прогнозни конкретни цели за показателите за качество на ВиК услугите, сред които са и показателите "Качество на питейната вода в големи зони на водоснабдяване" и "Качество на питейната вода в малки зони на водоснабдяване". Омбудсманът подчерта, че в доклада на регулатора отново липсва информация да са проведени задължителните консултации с потребителите, най-вече в населените места, в които до момента водата се заплаща на цена за "гравитачна услуга", както и населените места с лошо качество на услугата. "КЕВР пристъпва към приемане на бизнес плана и ценовото предложение на ВиК Хасково, почти в края на регулаторния период 2017-2021 г. Логично възникват въпроси относно изпълнението на заложените инвестиции и показатели за качество, както и до каква степен цените на ВиК услугите са икономически обосновани", коментира Диана Ковачева.